CELEX: 32022R0680
Language: bg
Date: 2022-04-27 00:00:00
Title: Регламент за изпълнение (ЕС) 2022/680 на Комисията от 27 април 2022 година за изменение на информацията в приложението към Регламент за изпълнение (ЕС) 2020/178 чрез включване на Обединеното кралство (Северна Ирландия) като произход на растения, плодове, зеленчуци, цветя или семена, за чието въвеждане в Съюза не се изисква фитосанитарен сертификат

28.4.2022   
               
               
                  BG
               
               
                  Официален вестник на Европейския съюз
               
               
                  L 125/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/680 НА КОМИСИЯТА
         от 27 април 2022 година
         за изменение на информацията в приложението към Регламент за изпълнение (ЕС) 2020/178 чрез включване на Обединеното кралство (Северна Ирландия) като произход на растения, плодове, зеленчуци, цветя или семена, за чието въвеждане в Съюза не се изисква фитосанитарен сертификат
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 45, параграф 1, четвърта алинея от него,
         като има предвид, че:
         
                     (1)
                  
                  
                     По силата на Регламент за изпълнение (ЕС) 2020/178 на Комисията (2) държавите членки, морските пристанища, летищата и международните превозвачи трябва да поставят на всички входни пунктове на Съюза или във всички транспортни средства, влизащи в Съюза, плакати с определена информация относно забраните и изискванията за въвеждането на растения, растителни продукти и други обекти, на вниманието на пътниците, пристигащи от трети държави. По-специално в приложението към посочения регламент за изпълнение се съдържа плакат с такава информация, включително информация относно третите държави, във връзка с които не се изисква фитосанитарен сертификат, когато от тях се въвеждат растения, плодове, зеленчуци, цветя или семена на територията на Съюза.
                  
               
                     (2)
                  
                  
                     В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕС) 2016/2031 и основаните на него актове на Комисията, като например Регламент за изпълнение (ЕС) 2020/178, ще продължат да се прилагат за Обединеното кралство и в него по отношение на Северна Ирландия след края на преходния период, предвиден в Споразумението за оттегляне.
                  
               
                     (3)
                  
                  
                     Поради това информацията в плаката, съдържащ се в приложението към Регламент за изпълнение (ЕС) 2020/178, следва да бъде изменена, за да бъде включено Обединеното кралство (Северна Ирландия) като произход на растения, плодове, зеленчуци, цветя или семена, за чието въвеждане на територията на Съюза не се изисква фитосанитарен сертификат. Поради това приложението към Регламент за изпълнение (ЕС) 2020/178 следва да бъде съответно изменено.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) 2020/178
            Приложението към Регламент за изпълнение (ЕС) 2020/178 се заменя с текста в приложението към настоящия регламент.
         
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 април 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Регламент за изпълнение (ЕС) 2020/178 на Комисията от 31 януари 2020 г. за предоставянето на информация на пътниците, пристигащи от трети държави, и на клиентите на пощенските служби и на някои професионални оператори относно забраните във връзка с въвеждането на растения, растителни продукти и други обекти на територията на Съюза в съответствие с Регламент (ЕС) 2016/2031 на Европейския парламент и на Съвета (ОВ L 37, 10.2.2020 г., стр. 1).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ
                     Плакат, посочен в член 1
                     
                        
                  
               “